PLANINSKO DRUŠTVO CELJE MATICA                                                         CELJE, 01.02.2008

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

P O D O B A  R A J A

B R E Z N I Š K E  P E Č I,  1122 M,

V PETEK, 8. FEBRUARJA 2008

OB VZNOŽJU KARAVANK SE POD STOLOM
VSE OD MOST PRI ŽIROVNICI PROTI BEGUNJAM NA GORENJSKEM

SPOTIKA GREBENČEK PRECEJ SKROMNE VIŠINE OKOLI TISOČ METROV,

KI PA POD ZELENIM PLAŠČEM DOKAJ SPRETNO SKRIVA SVOJE KAMNITO OBLIČJE

IN KI SE GA KAR NE MORE PRAV PRIJETI IME BREZNIŠKE PEČI.

OD JUŽNIH STRMIN KARAVANŠKEGA VIŠINSKEGA PRVAKA STOLA

LOČI BREZNIŠKE PEČI OČEM SKRITA DOLINA ZAVRŠNICA
IN V NJEJ OD LETA 1914 ČEMI JEZ NAJSTAREJŠE SLOVENSKE VODNE ELEKTRARNE.

POD PRISOJNIMI VZNOŽJI PEČI SE SONČI VRSTA PRIJAZNIH VASI.

MED NJIMI SO ŽIROVNICA, DOSLOVČE IN RODINE,

KI SO RODILE MATIJO ČOPA, FRANA SALEŠKEGA FINŽGARJA PA JANEZA JALNA IDR.

NE PRAV DALEČ PROČ STOJI VRBA,

SREČNA, DRAGA VAS DOMAČA PESNIKA DR. FRANCETA PREŠERNA.

ALI NI SLOVENSKI KULTURNI PRAZNIK

PRAVŠEN DAN ZA PODOLŽEN VZPON PREK BREZNIŠKIH PEČI,

ZA SPREHOD PO POTI KULTURNE DEDIŠČINE IN OBISK PREŠERNOVE ROJSTNE HIŠE,

KODER VAS SKUPAJ S TOMAŽEM VABIMO NA ZANIMIV IZLET.

S POSTAJALIŠČA PRED PARKIRNO STAVBO NA LJUBLJANSKI CESTI
SE Z NAROČENIM AVTOBUSOM ODPELJEMO OB ŠESTIH ZJUTRAJ, 6.00, NA GORENJSKO.

JUTRANJO VOŽNJO SKLENENO V ŽIROVNICI, 550 M.

IZ ZADNJE ULICE PRED SOTESKO ZAVRŠNICE POIŠČEMO STEZO NA LIPJE,

KAKOR SE IMENUJE ZAHODNI KONEC PREVRTANIH PEČI,

KI JE SKOZNJE SPELJANA VODA IZZA JEZU V ELEKTRARNO MOSTE.

UHOJENA STEZA PELJE ČEZ BRINOV VRH, 715 M, NA MALI VRH, 863 M.

NA NJEGOVEM JUŽNEM POBOČJU

OD LETA 1992 SPET STOJI CERKVICA SV. LOVRENCA, 759 M, IZ LETA 1373.

S PEČI NAD SKAVALICO, 855 M, SE SPUSTIMO NA PREVAL GOSJAK, 814 M,

KJER SEKAMO POT IZ BREZNICE V ZAVRŠNICO.

ČEZ GOSJAŠKO PEČ, NE PA REBER, 883 M,

SE POVZPNEMO ŠE NA DVA VRHOVA GOSJAKA, 888 IN 886 M,

PA SPET MALCE SESTOPIMO NA PREVAL SMOKUŠKI VRH, 868 M,

KI PELJE ČEZENJ VODOVOD.

NAPOSLED SE ZAGRIZEMO V VRH PEČI, 1122 M,

KI SO NANJE ZARADI NERAZUMEVANJA PRENESLI KAR IME PREVALA POD NJIMI.

OMENJENA ZAMENJAVA PA NA DANAŠNJI POTI NITI NI EDINA!

Z VRHA PEČI SESTOPIMO NA GOZDNO VLAKO NA PREVALU JECOLA, 1060 M.

ČE SE NATO DRŽIMO RAVNO PRAV DESNO,

SE BREZNIŠKIH PEČI PO ŠTIRIH URAH IN POL

PO VEČNI POTI REŠIMO V RODINAH, 544 M.

TE SO ROJSTNI KRAJ JANEZA JALNA, 1891 - 1966,

PRILJUBLJENEGA PISCA BOBROV, OVČARJA MARKA, TROPA BREZ ZVONCEV, IDR.

SKOZI RODINE PELJE ŽIROVNIŠKA POT KULTURNE DEDIŠČINE.

PO NJEJ SE V DOBRI URI SPREHODIMO

MIMO DVA TISOČ LET STARIH RIMSKIH OSTALIN VILLE RUSTICA V KLJUČIH,

PA MIMO KUŽNEGA ZNAMENJA SREDI POLJA

VSE DO ROJSTNE HIŠE PESNIKA DR. FRANCETA PREŠERNA V VRBI, 537 M.

ZARADI NEPREDVIDLJIVIH VREMENSKIH RAZMER VZEMIMO S SABO DEREZICE,

KER GREBENSKA STEZA OMOGOČA LAŽJE OBVOZE SKALNATIH MEST PO OSOJNI STRANI.

PRIJAVE ZA IZLET SPREJEMAMO V DRUŠTVENI PISARNI NA STANETOVI 20,

KJER VPLAČAMO 12,00 EVROV ZA NAROČENI AVTOBUSNI PREVOZ.

PRIJETEN DAN NA PEČEH

TONE PRIMOŽIČ

